
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 899 

6 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Νομικού Προσώπου Δημοσίου Δι¬ 
καίου με την επωνυμία «Σχολική Επιτροπή Δημο¬ 
τικού Σχολείου - Νηπιαγωγείου Κοινότητας Κου- 

βαρά» (ΦΕΚ 208/τ.Β724.3.1992). 1 

Σύσταση Νομικού Προσώπου Δημοσίου Δικαίου με 
την επωνυμία «Κοινοτικός Οργανισμός Πολιτισμού 
- Άθλησης» της Κοινότητας Κουβαρά. 2 


Τροποποίηση Συστατικής Πράξης των Νομικών Προ¬ 
σώπων Δημοσίου Δικαίου με τις επωνυμίες: α) «1η 
Ενιαία Σχολική Επιτροπή Νηπιαγωγείου, Δημοτι¬ 
κού Σχολείου και Γυμνασίου Δ.Δ. Σταυροδρομιού, 
Δήμου Τριταίας», β) «2η Ενιαία Σχολική Επιτροπή 
Γ υμνασίου και Λυκείου Δ.Δ. Ερυμάνθειας, Δήμου 
Τριταίας», γ) «3η Ενιαία Σχολική Επιτροπή Νηπια¬ 
γωγείου, Δημοτικού Σχολείου Δ.Δ. Σκιαδά, Δήμου 
Τριταίας», δ) «4η Ενιαία Σχολική Επιτροπή Δημο¬ 
τικών Σχολείων Αγ. Δημητρίου και Αλεποχωρίου 
Δ.Δ. Αλεποχωρίου, Δήμου Τριταίας», ε) «5η Ενιαία 
Σχολική Επιτροπή Νηπιαγωγείου και Δημοτικού 

Σχολείου Δ.Δ. Ερυμάνθειας Δήμου Τριταίας». 3 

Τροποποίηση της Συστατικής Πράξης του Νομικού Προ¬ 
σώπου Δημοσίου Δικαίου με την επωνυμία «Ενιαία 
Σχολική Επιτροπή Α/θμιας και Β/θμιας Εκπαίδευσης 
(Νηπιαγωγείου - Δημοτικού Σχολείου και Γ υμνασί¬ 


ου) Δήμου Κορεστείων Νομού Καστοριάς». 4 

Σύσταση Νομικού Προσώπου με την επωνυμία «Ορ¬ 
γανισμός Μέριμνας και Κοινωνικής Αλληλεγγύης 
Δήμου Ελασσόνας». 5 


Κατάργηση Νομικού Προσώπου με την επωνυμία «Σχο¬ 
λική Επιτροπή Πατελαρίου» του Δήμου Πλατανιά. 6 
Κατάργηση Νομικού Προσώπου με την επωνυμία 
«Σχολική Επιτροπή δημοτικού σχολείου Ντερέ» 


του Δήμου Πλατανιά. 7 

Κατάργηση Νομικού Προσώπου με την επωνυμία 
«Σχολική Επιτροπή δημοτικού σχολείου - νηπια¬ 
γωγείου Μοδίου» του Δήμου Πλατανιά. 8 

Συγχώνευση Νομικών Προσώπων του Δήμου Νέας 
Κίου και σύσταση νέου Νομικού Προσώπου. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 57318/26.10.2004 
απόφαση Γ ενικού Γ ραμματέα Περιφέρειας Αττι¬ 
κής περί τροποποίησης του Οργανισμού Εσωτε¬ 


ρικής Υπηρεσίας του Δήμου Ψυχικού. 10 


Α ΠΟΦΑΣΕΙ Σ 

Αριθμ. 08/ΔΤΑ/9366+2712 (1) 

Τροποποίηση του Νομικού Προσώπου Δημοσίου Δικαί¬ 
ου με την επωνυμία «Σχολική Επιτροπή Δημοτικού 
Σχολείου - Νηπιαγωγείου Κοινότητας Κουβαρά» (ΦΕΚ 
208/τ.Β724.3.1992). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του ν. 1894/1990 (ΦΕΚ 
ΙΙΟ/Α') και των άρθρων 149, 239, 240 και 243 του ν. 
3463/2006 (ΦΕΚ 114 Α'). 

2. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α730.5.1997). 

3. Τις ρυθμίσεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το π.δ. 63/2005 (ΦΕΚ 98 Α'). 

4. Την υπ’ αριθμ. 6694/26.2.1992 (ΦΕΚ 208/τ.Β'/24.3.1992) 
απόφαση του Νομάρχη Ανατολικής Αττικής για σύσταση 
του Νομικού Προσώπου με την επωνυμία «Σχολική Επι¬ 
τροπή Δημοτικού Σχολείου - Νηπιαγωγείου Κοινότητας 
Κουβαρά». 

5. Την υπ’ αριθμ. οικ. 16976/12.11.2003 απόφαση του Γ ενικού 
Γ ραμματέα Περιφέρειας Αττικής για μεταβίβαση εξουσίας 
υπογραφής «Με εντολή Γ ενικού Γ ραμματέα Περιφέρειας» 
στο Γ ενικό Διευθυντή της Περιφέρειας Αττικής. 

6. Την υπ’ αριθμ. 8/2007 απόφαση του Κοινοτικού Συμ¬ 
βουλίου Κουβαρά, αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου - Νηπιαγωγείου Κοινότητας Κουβαρά», ως προς 
τις παραγράφους 1 και 3(1) αυτής, ως ακολούθως: 

Παράγραφος 1 (σύσταση): 

Συνιστούμε Νομικό Πρόσωπο με την επωνυμία «ΣΧΟ¬ 
ΛΙΚΗ ΕΠΙΤΡΟΠΗ ΓΥΜΝΑΣΙΟΥ-ΔΗΜΟΤΙΚΟΥ ΣΧΟΛΕΙΟΥ- 
ΝΗΠΙΑΓΩΓΕΙΟΥ ΚΟΥΒΑΡΑ» στην Κοινότητα Κουβαρά 
του Νομού Αττικής. 

Παράγραφος 3 (διοίκηση): 

Το Νομικό Πρόσωπο διοικείται από εντεκαμελές (11) 
Διοικητικό Συμβούλιο αποτελούμενο από: 

1. Τον εκάστοτε Πρόεδρο της Κοινότητας ως Πρόε¬ 
δρο. 

2. Τέσσερις (4) Κοινοτικούς Συμβούλους, που ορίζονται 
με απόφαση του Κοινοτικού Συμβουλίου. 

3. Τον εκάστοτε Διευθυντή του Δημοτικού Σχολείου. 

4. Τον εκάστοτε Διευθυντή του Γυμνασίου. 

5. Τον εκάστοτε Διευθυντή του του Νηπιαγωγείου. 

6. Από ένα εκπρόσωπο των Συλλόγων Γονέων και 
Κηδεμόνων του Δημοτικού Σχολείου και Γυμνασίου και 
σε περίπτωση που δεν λειτουργούν σύλλογοι, από έναν 
κάτοικο γονέα μαθητού που θα ορίζονται με απόφαση 
του Κοινοτικού Συμβουλίου. 

7. Από τον εκπρόσωπο της μαθητικής Κοινότητας του 
Γ υμνασίου. 

Κατά τα λοιπά εξακολουθεί να ισχύουν οι παράγρα¬ 
φοι 2, 4, 5 και 6 της Συστατικής Πράξης της υπ’ αριθμ. 
6694/26.2.1992 (ΦΕΚ 208/τ.Β724.3.1992) απόφασης του 
Νομάρχη Ανατολικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 7 Μάίου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 08/ΔΤΑ/5899 (2) 

Σύσταση Νομικού Προσώπου Δημοσίου Δικαίου με την 
επωνυμία «Κοινοτικός Οργανισμός Πολιτισμού - 
Αθλησης» της Κοινότητας Κουβαρά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 239 και 240 του ν. 3463/2006 
(ΔΚΚ). 

2. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α730.5.1997). 

3. Τ ις ρυθμίσεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το π.δ. 63/2005 (ΦΕΚ 98 Α'). 

4. Την υπ’ αριθμ. οικ. 16976/12.11.2003 απόφαση του Γ ενικού 
Γ ραμματέα Περιφέρειας Αττικής για μεταβίβαση εξουσίας 
υπογραφής «Με εντολή Γ ενικού Γ ραμματέα Περιφέρειας» 
στο Γ ενικό Διευθυντή της Περιφέρειας Αττικής. 

5. Την υπ’ αριθμ. 24/2007 απόφαση του Κοινοτικού 
Συμβουλίου Κουβαρά, αποφασίζουμε: 

Εγκρίνει τη σύσταση Νομικού Προσώπου με την επω¬ 
νυμία «ΚΟΙΝΟΤΙΚΟΣ ΟΡΓΑΝΙΣΜΟΣ ΠΟΛΙΤΙΣΜΟΥ - ΑΘΛΗ¬ 
ΣΗΣ» ΚΟΙΝΟΤΗΤΑΣ ΚΟΥΒΑΡΑ. 

Άρθρο Ιο ΣΚΟΠΟΣ 

Σκοπός του Νομικού Προσώπου Δημοσίου Δικαίου 
είναι με την αιγίδα της Κοινότητας η δημιουργία δυνα¬ 
τοτήτων πνευματικής ανάπτυξης των δημοτών. Η ουσι¬ 
αστική συμμετοχή και ενεργοποίηση των δημοτών για 
την δημιουργία και ανάπτυξη κάθε μορφής πνευματικής 
και πολιτιστικής δραστηριότητας με γνώμονα τις δημο¬ 
κρατικές, πολιτιστικές αξίες. Η διάσωση και διάδοση της 
πολιτιστικής μας κληρονομιάς αλλά και ιδιαίτερα του 
λαϊκού μας πολιτισμού και των πολιτισμών άλλων λαών, 
εφόσον αυτό συμβάλλει στην πνευματική και πολιτιστική 
καλλιέργεια των συμπολιτών μας. 

Η δημιουργία, η λειτουργία, η συντήρηση και η εκμε¬ 
τάλλευση καθώς και η διοίκηση των υπαρχόντων και 


μελλοντικών αθλητικών εγκαταστάσεων για να καλύ¬ 
πτονται έτσι οι αυξημένες ανάγκες για άθληση των 
συμπολιτών μας και ιδιαίτερα των νέων. 

Η ανάπτυξη μαζικού αθλητισμού για να καλυφθούν οι 
ανάγκες κατά ηλικία ενδιαφέροντος. 

Η καλλιέργεια των σωματικών και πνευματικών ικανοτή¬ 
των, η καλλιέργεια φιλάθλου συναγωνιστικού πνεύματος, 
καθώς και η κοινωνικοποίηση των συμπολιτών μας. 

Η καλλιέργεια του αθλητικού πνεύματος σε όλους 
τους δημότες και ιδιαίτερα στους νέους της Κοινότητας 
και ο συντονισμός των ενεργειών και εκδηλώσεων των 
φιλάθλων τοπικών συλλογικών φορέων για την ανάπτυ¬ 
ξη και πρόοδο του αθλητισμού στην Κοινότητα. 

Η καλλιέργεια της αθλητικής άμιλλας στο χώρο της 
Κοινότητας. 

Η διάδοση του φίλαθλου πνεύματος ανάμεσα στα 
φίλαθλα σωματεία της περιφέρειας της Κοινότητας και 
η μεταξύ της συνεργασία. 

Η ηθική και υλική συμπαράσταση στην προσπάθεια 
ανάπτυξης κάθε αθλητικής δραστηριότητας και αθλη¬ 
τικών σωματείων της περιοχής. 

Η καλλιέργεια του πνεύματος της φυσιολατρίας στα 
πλαίσια της προστασίας του φυσικού περιβάλλοντος 
και την επίτευξη της επαφής με τα στοιχεία της φύσης 
που δίνουν την ώθηση στην άσκηση του σώματος. 

Αρθρο 2ο ΜΕΣΑ 

Η επίτευξη των σκοπών του Νομικού Προσώπου πραγ¬ 
ματοποιούνται με τη λειτουργία των ακόλουθων: 

Α) ΩΣ ΠΡΟΣ ΤΑ ΠΟΛΙΤΙΣΤΙΚΑ 

1. Κοινοτική βιβλιοθήκη που να καλύπτει όλο το φάσμα 
του Ελληνικού και ξενόγλωσσου βιβλίου, με αναγνωστή¬ 
ριο και δανειστικό τμήμα. 

2. Ελευθέρου Βήματος, για την πραγματοποίηση σε¬ 
μιναρίων, διαλέξεων, ελεύθερων συζητήσεων με θέματα 
κοινωνικά, πολιτιστικά, περιβάλλοντος. 

3. Εκδηλώσεων για τη διάδοση της λογοτεχνίας και 
ιστορίας. 

4. Προβολών για τη διάδοση των εικαστικών τεχνών 
και της λαϊκής τέχνης με κάθε μέσο (πινακοθήκη, γλυ¬ 
πτοθήκη, διδασκαλία, εκθέσεις, κ.λπ.). 

5. Δημιουργία Κοινοτικού Θεατρικού ομίλου, κουκλο¬ 
θέατρου και θεάτρων σκιών. 

6. Προβολή, διάδοση και διδασκαλία της μουσικής με δυ¬ 
νατότητα ίδρυσης μουσικού συγκροτήματος, χορωδίας. 

7. Ιδρυση χορευτικού ομίλου, διδασκαλίας, διάδοση 
καθώς και οργάνωση φεστιβάλ, χωρών και συναυλιών. 

8. Δημιουργία λέσχης κινηματογράφου με αντικείμενο 
τη διοργάνωση κινηματογραφικών προβολών ποιότητας, 
παρουσίαση του έργου σημαντικών σκηνοθετών, συζη¬ 
τήσεις, αναλύσεις, βραβεύσεις, κ,λπ. 

9. Δημιουργία λέσχης φωτογραφίας με οργάνωση 
εργαστηρίου, αρχείου και διοργάνωση εκθέσεων, συ¬ 
ζητήσεων. 

10. Δημιουργία στεκιού νεολαίας, με πρόσβαση στο 
ΙΝΤΕΡΝΕΤ, για ανταλλαγή απόψεων. 

Β) ΩΣ ΠΡΟΣ ΤΗΝ ΑΘΛΗΣΗ 

Με τη δημιουργία των παρακάτω τμημάτων και μέσων: 

1. Τμήμα κλασσικού αθλητισμού. 

2. Τμήμα καλαθοσφαίρισης και χειροσφαίρισης. 

3. Τμήμα τένις και πινγκ-πονγκ. 

4. Τμήμα ενόργανης γυμναστικής. 

5. Τμήμα ποδοσφαίρου. 

6. Τ μήμα ελεύθερης και Ελληνορωμαϊκής πάλης. 

7. Η οργάνωση αγώνων (τουρνουά). 

8. Η οργάνωση ομιλιών για τον αθλητισμό. 

9. Η οργάνωση εκδρομών. 

10. Η δημιουργία αθλητικής λέσχης. 

Άρθρο 3ο ΔΙΟΙΚΗΣΗ 

Το Νομικό Πρόσωπο διοικείται από εννιαμελές (9με- 
λές) Διοικητικό Συμβούλιο που αποτελείται από τους: 

Α) Πρόεδρο της Κοινότητας. 

Β) Από πέντε (5) κοινοτικούς συμβούλους εκ των οποίων 
οι τρεις (3) προέρχονται από την πλειοψηφία και δυο (2) από 
τη μειοψηφία, οριζόμενους από το Κοινοτικό Συμβούλιο. 

Γ) Από τρεις (3) δημότες που ορίζονται με απόφαση 
του Κ.Σ. ανάμεσα σε πρόσωπα που ασχολούνται με τον 
αθλητισμό και τα πολιτιστικά θέματα. 

Αρθρο 4ο ΠΟΡΟΙ 

Πόροι του Νομικού Προσώπου θα εξασφαλίζονται από 

1. Επιχορηγήσεις της Κοινότητας. 

2. Από επιχορήγηση και κάθε άλλη παροχή του κρά¬ 
τους είτε απ’ ευθείας προς το Νομικό Πρόσωπο είτε 
προς την Κοινότητα. 

3. Από κάθε είδους συνδρομές, εισφορές, δωρεές, 
κληρονομιές και κληροδοσίες. 

4. Από προσόδους από την ίδια αυτού περιουσία και 
την εκμετάλλευσή της. 

5. Από κάθε άλλη νόμιμη πρόσοδο. 

Άρθρο 5ο 

Το Νομικό πρόσωπο έχει σφραγίδα στρογγυλή που 
γράφει «ΚΟΙΝΟΤΙΚΟΣ ΟΡΓΑΝΙΣΜΟΣ ΠΟΛΙΤΙΣΜΟΥ - 
ΑΘΛΗΣΗΣ ΚΟΥΒΑΡΑ». 

ΑΚΡΟΤΕΛΕΥΤΙΑ ΔΙΑΤΑΞΗ - ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Κουβαρά 10.000 ευρώ. Για την παραπάνω δαπάνη έχει 
γραφτεί πίστωση στον προϋπολογισμό της Κοινότητας 
στον Κ.Α. 00-6713 των εσόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 7 Μόίου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 7768 (3) 

Τροποποίηση Συστατικής Πράξης των Νομικών Προσώ¬ 
πων Δημοσίου Δικαίου με τις επωνυμίες: α) «1η Ενιαία 
Σχολική Επιτροπή Νηπιαγωγείου, Δημοτικού Σχολείου 
και Γυμνασίου Δ.Δ. Σταυροδρομιού, Δήμου Τριταίας», 
β) «2η Ενιαία Σχολική Επιτροπή Γ υμνασίου και Λυκεί¬ 
ου Δ.Δ. Ερυμάνθειας, Δήμου Τριταίας», γ) «3η Ενιαία 
Σχολική Επιτροπή Νηπιαγωγείου, Δημοτικού Σχολεί¬ 
ου Δ.Δ. Σκιαδά, Δήμου Τριταίας», δ) «4η Ενιαία Σχολι¬ 
κή Επιτροπή Δημοτικών Σχολείων Αγ. Δημητρίου και 
Αλεποχωρίου Δ.Δ. Αλεποχωρίου, Δήμου Τριταίας», ε) 
«5η Ενιαία Σχολική Επιτροπή Νηπιαγωγείου και Δημο¬ 
τικού Σχολείου Δ.Δ. Ερυμάνθειας Δήμου Τριταίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 240, 243 του ν. 3463/2006 
περί του Κώδικα Δήμων και Κοινοτήτων, καθώς και την 


υπ’ αριθμ. 5236/εγκ. 8/26.1.2007 ερμηνευτική εγκύκλιο 
του ΥΠ.ΕΣ.Δ.Δ.Α. για το θέμα της προσαρμογής των 
Συστατικών Πράξεων των Ν.Π.Δ.Δ. των Ο.Τ.Α. στις πιο 
πάνω διατάξεις. 

2. Την υπ’ αριθμ. 13185/2000 προηγούμενη απόφασή 
μας που δημοσιεύθηκε στο ΦΕΚ 1389/14.11.2000 τεύχος 
Β' περί σύστασης των Ν.Π.Δ.Δ. του Δήμου Τριταίας. 

3. Την υπ’ αριθμ. 29/2007 απόφαση του Δημοτικού Συμ¬ 
βουλίου του Δήμου Τριταίας του Νομού μας, με την οποία 
αποφασίζεται η τροποποίηση της παραπάνω απόφασης. 

4. Την υπ’ αριθμ. 11278/28.9.2005 (ΦΕΚ 1434/18.10.2005) 
απόφαση του Γ ενικού Γ ραμματέα Π.Δ.Ε. περί εξουσιο¬ 
δότησης υπογραφών, αποφασίζουμε: 

Διαπιστώνουμε ότι νόμιμα εκδόθηκε η υπ’ αριθμ. 29/2007 
απόφαση του Δημοτικού Συμβουλίου του Δήμου Τριταίας, 
με την οποία αποφασίζει την τροποποίηση της Συστα¬ 
τικής Πράξης των Ν.Π.Δ.Δ. του Δήμου, με τις επωνυμίες: 
α) «1η Ενιαία Σχολική Επιτροπή Νηπιαγωγείου, Δημοτι¬ 
κού Σχολείου και Γ υμνασίου Δ.Δ. Σταυροδρομιού, Δήμου 
Τ ριταίας», β) «2η Ενιαία Σχολική Επιτροπή Γ υμνασίου και 
Λυκείου Δ.Δ. Ερυμάνθειας, Δήμου Τ ριταίας», γ) «3η Ενιαία 
Σχολική Επιτροπή Νηπιαγωγείου, Δημοτικού Σχολείου 
Δ.Δ. Σκιαδά, Δήμου Τριταίας», δ) «4η Ενιαία Σχολική Επι¬ 
τροπή Δημοτικών Σχολείων Αγ. Δημητρίου και Αλεπο¬ 
χωρίου Δ.Δ. Αλεποχωρίου, Δήμου Τριταίας», ε) «5η Ενιαία 
Σχολική Επιτροπή Νηπιαγωγείου και Δημοτικού Σχολείου 
Δ.Δ. Ερυμάνθειας Δήμου Τ ριταίας» όπως πιο κάτω: 

Α) 1η Ενιαία Σχολική επιτροπή Νηπιαγωγείου, Δη¬ 
μοτικού Σχολείου και Γυμνασίου Σταυροδρομιού, θα 
διοικείται από Δ.Σ. με έντεκα (11) μέλη στο οποίο θα 
μετέχουν οι κάτωθι: 

1. Ο Δήμαρχος ή Δημοτικός Σύμβουλος αντί αυτού, 
δύο (2) Δημοτικοί Σύμβουλοι ή Δημότες γονείς με τους 
αναπληρωτές τους και δύο (2) Τοπικοί Σύμβουλοι του 
Δ.Δ. Σταυροδρομιού με τους αναπληρωτές τους. 

Δύο (2) τουλάχιστον από τα αιρετά μέλη του Δ.Σ. ορίζο¬ 
νται από τη μειοψηφία. Εάν η μειοψηφία δεν ορίσει Συμ¬ 
βούλους ή εκείνοι που έχουν οριστεί παραιτηθούν χωρίς να 
αντικατασταθούν, μετέχουν σύμβουλοι της πλειοψηφίας. 

2. Ο εκάστοτε Δ/ντής του Νηπιαγωγείου Σταυροδρο¬ 
μιού, αναπληρούμενος από τον εκάστοτε νόμιμο ανα¬ 
πληρωτή του. 

3. Ο εκάστοτε Δ/ντής του Δημοτικού Σχολείου Σταυ¬ 
ροδρομιού, αναπληρούμενος από τον εκάστοτε νόμιμο 
αναπληρωτή του. 

4. Ο εκάστοτε Δ/ντής του Γ υμνασίου Σταυροδρομιού, 
αναπληρούμενος από τον εκάστοτε νόμιμο αναπληρωτή 
του. 

5. Ένας (1) εκπρόσωπος του Συλλόγου Γονέων μαθη¬ 
τών του Νηπιαγωγείου και Δημοτικού Σχολείου Σταυ¬ 
ροδρομιού με τον αναπληρωτή του. 

6/Ενας (1) εκπρόσωπος του Συλλόγου Γονέων μαθητών 
του Γ υμνασίου Σταυροδρομιού με τον αναπληρωτή του. 

7.Ένας (1) εκπρόσωπος της μαθητικής Κοινότητας του 
Γ υμνασίου Σταυροδρομιού με τον αναπληρωτή του. 

Β) 2η Ενιαία Σχολική επιτροπή Γ υμνασίου και Λυκείου 
Ερυμάνθειας, θα διοικείται από Δ.Σ. με εννιά (9) μέλη 
στο οποίο θα μετέχουν οι κάτωθι: 

1. Ο Δήμαρχος ή Δημοτικός Σύμβουλος αντί αυτού, 
δύο (2) Δημοτικοί Σύμβουλοι ή Δημότες γονείς με τους 
αναπληρωτές τους και ένας (1) Τοπικός Σύμβουλος του 
Δ.Δ. Ερυμάνθειας με τον αναπληρωτή του. 

Δύο (2) τουλάχιστον από τα αιρετά μέλη του Δ.Σ. 
ορίζονται από τη μειοψηφία του Δημοτικού Συμβουλίου. 

Εάν η μειοψηφία δεν ορίσει Συμβούλους ή εκείνοι που 
έχουν οριστεί παραιτηθούν χωρίς να αντικατασταθούν, 
μετέχουν σύμβουλοι της πλειοψηφίας. 

2. Ο εκάστοτε Δ/ντής του Γυμνασίου Ερυμανθείας, ανα- 
πληρούμενος από το εκάστοτε νόμιμο αναπληρωτή του. 

3. Ο εκάστοτε Δ/ντής του Λυκείου Ερυμανθείας, ανα- 
πληρούμενος από τον εκάστοτε νόμιμο αναπληρωτή 
του. 

4. Ένας (1) εκπρόσωπος του Συλλόγου Γονέων μαθη¬ 
τών του Γ υμνασίου και Λυκείου Ερυμανθείας με τον 
αναπληρωτή του. 

δ.Ένας (1) εκπρόσωπος της μαθητικής Κοινότητας του 
Γ υμνασίου Ερυμανθείας με τον αναπληρωτή του. 

Θ.Ένας (1) εκπρόσωπος της μαθητικής Κοινότητας του 
Λυκείου Ερυμανθείας με τον αναπληρωτή του. 

Γ) 3η Ενιαία Σχολική επιτροπή Νηπιαγωγείου - Δημο¬ 
τικού Σχολείου Σκιαδά, θα διοικείται από Δ.Σ. με πέντε 
(5) μέλη στο οποίο θα μετέχουν οι κάτωθι: 

1. Ο Δήμαρχος ή Δημοτικός Σύμβουλος ή Τοπικός Σύμ¬ 
βουλος του Δ.Δ. Σκιαδά αντί αυτών και ένας (1) Δημότης 
γονέας με τους αναπληρωτές τους. 

Ένα (1) από τα αιρετά μέλη του Δ.Σ. ορίζονται από 
τη μειοψηφία. Εάν η μειοψηφία δεν ορίσει Σύμβούλο ή 
εκείνος που έχει οριστεί παραιτηθεί χωρίς να αντικα- 
τασταθεί, μετέχει σύμβουλος της πλειοψηφίας. 

2. Ο εκάστοτε Δ/ντής του Δημοτικού Σχολείου Σκιαδά, 
αναπληρούμενος από τον εκάστοτε νόμιμο αναπληρωτή 
του. 

3.0 εκάστοτε Δ/ντής του Νηπιαγωγείου Σκιαδά, αναπλη¬ 
ρούμενος από τον εκάστοτε νόμιμο αναπληρωτή του. 

4. Ένας (1) εκπρόσωπος του Συλλόγου Γονέων των 
μαθητών του Δημοτικού Σχολείου και Νηπιαγωγείου 
Σκιαδά με τον αναπληρωτή του. 

Δ) 4η Ενιαία Σχολική επιτροπή Δημοτικών Σχολείων 
Αγ. Δημητρίου και Αλεποχωρίου Δ.Δ. Αλεποχωρίου, θα 
διοικείται από Δ.Σ. με πέντε (5) μέλη στο οποίο θα 
μετέχουν οι κάτωθι: 

1. Ο Δήμαρχος ή Δημοτικός Σύμβουλος αντί αυτού 
και ένας (1) Τοπικός Σύμβουλος του Δ.Δ. Αλεποχωρί¬ 
ου από τη μειοψηφία, με τους αναπληρωτές τους. Εάν 
η μειοψηφία δεν ορίσει Σύμβούλο ή εκείνος που έχει 
οριστεί παραιτηθεί χωρίς να αντικατασταθεί, μετέχει 
σύμβουλος της πλειοψηφίας. 

2. Ο εκάστοτε Δ/ντής του Δημοτικού Σχολείου Αγ. 
Δημητρίου Δ.Δ. Αλεποχωρίου, αναπληρούμενος από τον 
εκάστοτε νόμιμο αναπληρωτή του. 

3. Ο εκάστοτε Δ/ντής του Δημοτικού Σχολείου Αλε¬ 
ποχωρίου, αναπληρούμενος από τον εκάστοτε νόμιμο 
αναπληρωτή του. 

4. Ένας (1) εκπρόσωπος του Συλλόγου Γονέων των μα¬ 
θητών των Δημοτικών Σχολείων Αγ. Δημητρίου και Αλε¬ 
ποχωρίου Δ.Δ. Αλεποχωρίου με τον αναπληρωτή του. 

Ε) 5η Ενιαία Σχολική επιτροπή Νηπιαγωγείου - Δημο¬ 
τικού Σχολείου Ερυμάνθειας, θα διοικείται από Δ.Σ. με 
πέντε (5) μέλη στο οποίο θα μετέχουν οι κάτωθι: 

1. Ο Δήμαρχος ή Δημοτικός Σύμβουλος ή Τοπικός Σύμ¬ 
βουλος του Δ.Δ. Ερυμάνθειας αντί αυτών και ένας (1) 
Δημότης γονέας με τους αναπληρωτές τους. 

Ένα (1) από τα αιρετά μέλη του Δ.Σ. ορίζονται από τη 
μειοψηφία του Δημοτικού Συμβουλίου. Εάν η μειοψηφία 
δεν ορίσει Σύμβούλο ή εκείνος που έχει οριστεί παραι¬ 
τηθεί χωρίς να αντικατασταθεί, μετέχει σύμβουλος της 
πλειοψηφίας. 


2. Ο εκάστοτε Δ/ντής του Δημοτικού Σχολείου Ερυ- 
μάνθειας, αναπληρούμενος από τον εκάστοτε νόμιμο 
αναπληρωτή του. 

3. Ο εκάστοτε Δ/ντής του Νηπιαγωγείου Ερυμάνθειας, 
αναπληρούμενος από τον εκάστοτε αναπληρωτή του. 

4. Ένας (1) εκπρόσωπος του Συλλόγου Γονέων των 
μαθητών του Δημοτικού Σχολείου και Νηπιαγωγείου 
Ερυμάνθειας με τον αναπληρωτή του. 

Ο Πρόεδρος και Αντιπρόεδρος των παραπάνω Σχολικών 
επιτροπών εκλέγονται από το Δημοτικό Συμβούλιο και 
μπορούν να εκλεγούν και μη αιρετά μέλη του Δ.Σ. Στην πε¬ 
ρίπτωση όμως που οριστεί ως μέλος του Δ.Σ. ο Δήμαρχος 
τότε αυτοδικαίως καθίσταται και Πρόεδρος του Δ.Σ. 

Κατά τα λοιπά ισχύει η υπ’ αριθμ. 13185/13.10.2000 προ¬ 
ηγούμενη απόφασή μας, που δημοσιεύθηκε στο ΦΕΚ 
1389/14.11.2000 τεύχος Β'. 

Από τη δημοσίευση της παρούσας στο ΦΕΚ δεν προ- 
καλείται δαπάνη σε βάρος του κρατικού προϋπολογι¬ 
σμού, ούτε σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 23 Μα'ίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 42460/3025 (4) 

Τροποποίηση της Συστατικής Πράξης του Νομικού Προ¬ 
σώπου Δημοσίου Δικαίου με την επωνυμία «Ενιαία 
Σχολική Επιτροπή Α/θμιας και Β/θμιας Εκπαίδευσης 
(Νηπιαγωγείου - Δημοτικού Σχολείου και Γ υμνασίου) 
Δήμου Κορεστείων Νομού Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 239 του ν. 3463/2006 (ΦΕΚ 
114/τ.Α78.6.2006). 

2. Τις διατάξεις του ν. 2503/1997 (ΦΕΚ 107/τ.Α7 
30.5.1997). 

3. Την υπ’ αριθμ. 2148/18.5.2000 (ΦΕΚ 762/τ.Β721.6.2000) 
απόφαση του Γ ενικού Γ ραμματέα Περιφέρειας Δυτικής 
Μακεδονίας περί σύστασης Νομικού Προσώπου στο 
Δήμο ΚΟΡΕΣΤΕΙΩΝ Νομού ΚΑΣΤΟΡΙΑΣ με την επωνυμία 
«Ενιαία Σχολική Επιτροπή Α/θμιας και Β/θμιας Εκπαίδευ¬ 
σης (Νηπιαγωγείου - Δημοτικού Σχολείου και Γ υμνασί¬ 
ου) Δήμου Κορεστείων Νομού Καστοριάς». 

4. Την υπ’ αριθμ. 36/2007 απόφαση του Δ.Σ. του Δήμου 
ΚΟΡΕΣΤΕΙΩΝ Νομού ΚΑΣΤΟΡΙΑΣ, αποφασίζουμε: 

Τροποποιούμε και συμπληρώνουμε την υπ’ αριθμ. 
2148/18.5.2000 (ΦΕΚ 762/τ.Β721.6.2000) απόφασή μας 
ως εξής: 

1. Ως προς το άρθρο 1 αυτής, μετονομάζουμε το 
Ν.Π.Δ.Δ. με την επωνυμία «Ενιαία Σχολική Επιτροπή Α/ 
θμιας και Β/θμιας Εκπαίδευσης (Νηπιαγωγείου - Δη¬ 
μοτικού Σχολείου και Γυμνασίου) Δήμου Κορεστείων 
Νομού Καστοριάς» σε «Σχολική Επιτροπή Γ υμνασίου 
- Δημοτικού Σχολείου και Νηπιαγωγείου Δήμου Κορε¬ 
στείων Νομού Καστοριάς». 

2. Ως προς το άρθρο 2 αυτής σκοπός του Νομικού 
Προσώπου είναι εκτός των αναφερομένων στην υπ’ 
αριθμ. 2148/18.5.2000 (ΦΕΚ 762/τ.Β721.6.2000) απόφασή 
μας και η αμοιβή των καθαριστριών. 

3. Ως προς το άρθρο 3 αυτής, το Νομικό Πρόσωπο 
διοικείται από εννεαμελές (9) Διοικητικό Συμβούλιο, το 
οποίο αποτελείται από: 

Α. Τους εκάστοτε Διευθυντές του Γυμνασίου - Δημοτικού 
Σχολείου και Νηπιαγωγείου του Δήμου Κορεστείων. 

Β.Έναν εκπρόσωπο των συλλόγων γονέων και κηδε¬ 
μόνων των σχολείων αυτών. 

Γ.'Εναν εκπρόσωπο της μαθητικής Κοινότητας του 
Γ υμνασίου. 

Δ. Τέσσερα (4) αιρετά μέλη του Δήμου Κορεστείων 
(Δήμαρχος και Δημοτικοί Σύμβουλοι που ορίζονται από 
το Δημοτικό Συμβούλιο, εκ των οποίων οι δύο (2) θα 
προέρχονται από τη μειοψηφία). 

Το Δημοτικό Συμβούλιο εκλέγει από τα μέλη αυτά 
τον Πρόεδρο και τον Αντιπρόεδρο. Στην περίπτωση 
που ορισθεί μέλος από το Δημοτικό Συμβούλιο ο Δή¬ 
μαρχος, αυτός αυτοδικαίως καθίσταται και Πρόεδρος 
του Διοικητικού Συμβουλίου. 

4. Ως προς το άρθρο 4 αυτής η θητεία των μελών του 
Διοικητικού Συμβουλίου του Νομικού Προσώπου ορίζεται 
με απόφαση του Δημοτικού Συμβουλίου. Λήγει πάντοτε 
με την εγκατάσταση του νέου Διοικητικού Συμβουλίου. 

5. Ως προς το άρθρο 5 αυτής, πόροι του Νομικού Προ¬ 
σώπου είναι εκτός των αναφερομένων στην υπ’ αριθμ. 
2148/18.5.2000 (ΦΕΚ 762/τ.Β721.6.2000) απόφασή μας, η 
τυχόν έκτακτη επιχορήγηση του Δήμου καθώς και κάθε 
έσοδο από τη συμμετοχή του Ν.Π.Δ.Δ. σε προγράμματα. 

Κατά τα λοιπά ισχύει η υπ’ αριθμ. 2148/18.5.2000 (ΦΕΚ 
762/τ.Β721.6.2000) απόφασή μας. 

Από την παρούσα δεν προκαλείται δαπάνη σε βάρος 
του προϋπολογισμού του Δήμου ΚΟΡΕΣΤΕΙΩΝ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 14 Μαΐου 2007 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 6830 (5) 

Σύσταση Νομικού Προσώπου με την επωνυμία «Οργα¬ 
νισμός Μέριμνας και Κοινωνικής Αλληλεγγύης Δή¬ 
μου Ελασσόνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 2 και 6 του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδι¬ 
οίκηση και άλλες διατάξεις». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το π.δ. 63/2005 (ΦΕΚ 98 Α'). 

3. Τις διατάξεις των άρθρων 239 και 240 του 
ν. 3463/2006 «Δημοτικός και Κοινοτικός Κώδικας». 

4. Την υπ’ αριθμ. 2682/2001 (ΦΕΚ 597/2001/τ.Β') από¬ 
φασή μας, περί παροχής εξουσιοδότησης υπογραφής 
στον Προϊστάμενο της Δ/νσης Αυτ/σης και Αποκ/σης 
«Με εντολή Γ ενικού Γ ραμματέα Περιφέρειας». 

5. Την υπ’ αριθμ. 71/2007 απόφαση του Δημοτικού Συμ¬ 
βουλίου Ελασσόνας, περί σύστασης Νομικού Προσώπου 
με την επωνυμία «Οργανισμός Μέριμνας και Κοινωνικής 
Αλληλεγγύης Δήμου Ελασσόνας», αποφασίζουμε: 

Συστήνουμε στο Δήμο Ελασσόνας Νομικό Πρόσωπο 
με την επωνυμία «Οργανισμός Μέριμνας και Κοινωνικής 


Αλληλεγγύης», που διέπεται από τις διατάξεις των άρ¬ 
θρων 239 και 240 του Δημοτικού και Κοινοτικού Κώδικα 
(ν. 3463/2006). 

Έδρα του Νομικού Προσώπου ορίζεται το Τοπικό Δι¬ 
αμέρισμα Ελασσόνας Δήμου Ελασσόνας. 

Άρθρο 1: Σκοπός 

Σκοποί του Νομικού Προσώπου είναι: 

1. Η υλοποίηση κοινωνικής πολιτικής στο Δήμο Ελασ¬ 
σόνας. 

2. Η συμπαράσταση σε άτομα που πλήττονται από την 
ανεργία, σε άτομα μοναχικά ή εξαρτημένα καθώς επίσης 
και σε ομάδες δημοτών με ειδικά προβλήματα. 

3. Η καταγραφή των ατόμων και των κοινωνικών ομά¬ 
δων που χρειάζονται βοήθεια για την αποτελεσματικό¬ 
τερη αντιμετώπιση των προβλημάτων τους. 

4. Η προώθηση και καλλιέργεια της επικοινωνίας και 
συνεργασίας με φορείς και ομάδες που ασκούν κοινω¬ 
νικό έργο. 

5. Η ανάπτυξη δράσεων και πρωτοβουλιών για την 
προώθηση της κοινωνικής αλληλεγγύης. 

6. Η δημιουργία και ο συντονισμός εθελοντικών ομά¬ 
δων στήριξης. 

7. Η υλοποίηση προγραμμάτων παροχής οικονομικής 
και ιατροφαρμακευτικής βοήθειας στους οικονομικά αδύ¬ 
ναμους, πολύτεκνους και στα άτομα με αναπηρίες. 

8. Η λειτουργία Συμβουλευτικού Σταθμού με κατάλ¬ 
ληλη στελέχωση. 

9. Η προώθηση της απασχόλησης των ΑΜΕΑ. 

Αρθρο 2: Σφραγίδα 

Ο Οργανισμός Μέριμνας και Κοινωνικής Αλληλεγγύης 
του Δήμου Ελασσόνας έχει σφραγίδα στρογγυλή. Αυτή 
αποτελείται από τρεις επάλληλους και ομόκεντρους 
κύκλους. Στον εξωτερικό κύκλο φέρει τις λέξεις «ΕΛ¬ 
ΛΗΝΙΚΗ ΔΗΜΟΚΡΑΤΙΑ - ΝΟΜΟΣ ΛΑΡΙΣΑΣ», στον εσωτε¬ 
ρικό κύκλο «ΟΡΓΑΝΙΣΜΟΣ ΜΕΡΙΜΝΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ ΔΗΜΟΥ ΕΛΑΣΣΟΝΑΣ» και στο κέντρο 
είναι χαραγμένο το εθνόσημο. 

Άρθρο 3: Πόροι 

Πόροι του Νομικού Προσώπου είναι: 

1. Η ετήσια τακτική επιχορήγηση από το Δήμο Ελασ¬ 
σόνας η οποία για το έτος 2007 ανέρχεται σε 30.000 € 
και για κάθε ένα από τα επόμενα έτη σε 60.000 €. 

2. Η τυχόν έκτακτη επιχορήγηση από το Δήμο Ελασ¬ 
σόνας. 

3. Οι κάθε είδους εισφορές, δωρεές, κληρονομιές, 
κληροδοσίες και συνδρομές πολιτών, οργανισμών, σω¬ 
ματείων κ.λπ. 

4. Τα έσοδα από το αντίτιμο των υπηρεσιών που θα 
παρέχει το Νομικό Πρόσωπο καθώς επίσης και από τη 
διοργάνωση εκδηλώσεων. 

5. Οι πρόσοδοι από την περιουσία του και από τη 
συμμετοχή του σε προγράμματα. 

6. Κάθε άλλο νόμιμο έσοδο. 

Άρθρο 4: Περιουσία 

Περιουσία του Νομικού Προσώπου είναι τα κτίρια, οι 
εγκαταστάσεις και ο λοιπός εξοπλισμός κινητός και 
ακίνητος που χρησιμοποιούνται για την επίτευξη των 
σκοπών του. 

Άρθρο 5: Διοίκηση 

1. Το Νομικό Πρόσωπο διοικείται από το Διοικητικό 
Συμβούλιο το οποίο έχει επτά (7) μέλη τα οποία μαζί 

με τους αναπληρωτές τους ορίζονται από το Δημοτικό 
Συμβούλιο. 

2. Μέλη του Διοικητικού Συμβουλίου είναι ο Δήμαρχος, 
δημοτικοί σύμβουλοι και δημότες ή κάτοικοι που είναι χρή¬ 
στες των υπηρεσιών του Νομικού Προσώπου, ή που έχουν 
ανάλογη επαγγελματική ή κοινωνική δράση ή ειδικές γνώ¬ 
σεις σε σχέση με τους σκοπούς του Νομικού Προσώπου. 

3. Δύο (2) τουλάχιστον εκ των μελών του Διοικητικού 
Συμβουλίου ορίζονται από τη μειοψηφία του Δημοτικού 
Συμβουλίου. 

4. Μετά τον ορισμό των μελών το Δημοτικό Συμβούλιο 
εκλέγει από τα μέλη αυτά τον Πρόεδρο και τον Αντι¬ 
πρόεδρο του Διοικητικού Συμβουλίου. 

5. Η θητεία των μελών του Διοικητικού Συμβουλίου 
είναι διετής και λήγει πάντοτε με την εγκατάσταση του 
νέου Διοικητικού Συμβουλίου. 

6. Τον Πρόεδρο του Διοικητικού Συμβουλίου σε πε¬ 
ρίπτωση απουσίας ή κωλύματος αναπληρώνει ο Αντι¬ 
πρόεδρος. Το Νομικό Πρόσωπο εκπροσωπείται στα δι¬ 
καστήρια και σε κάθε Δημόσια Αρχή από τον Πρόεδρο 
του Διοικητικού Συμβουλίου και όταν αυτός κωλύεται 
ή απουσιάζει από τον Αντιπρόεδρο. 

7. Τα θέματα, τα σχετικά με τις εργασίες του Διοικη¬ 
τικού Συμβουλίου (πρόσκληση, συνεδριάσεις, απαρτία, 
πλειοψηφία, λήψη αποφάσεων κ.λπ.) ρυθμίζονται με ανά¬ 
λογη εφαρμογή των σχετικών διατάξεων που αφορούν 
το Δημοτικό Συμβούλιο. 

Άρθρο 6: Οικονομική Διοίκηση 

Οι διατάξεις που ισχύουν για τους Δήμους και αφορούν 
τον οργανισμό εσωτερικής υπηρεσίας, τον προϋπολογι¬ 
σμό, το οικονομικό έτος, τον απολογισμό, την ταμειακή 
υπηρεσία, τη διαχείριση, τα δάνεια και την περιουσία 
εφαρμόζονται και στο Νομικό Πρόσωπο αυτό. 

Αρθρο 7: Κανονισμοί 

Τα θέματα, τα σχετικά με τη λειτουργία του Νομικού 
Προσώπου ρυθμίζονται με κανονισμούς που εγκρίνονται 
από το Δημοτικό Συμβούλιο. 

Άρθρο 8: Τελικές διατάξεις 

Από την εφαρμογή των διατάξεων της παρούσας 
προκαλείται δαπάνη σε βάρος υυ προϋπολογισμού του 
Δήμου Ελασσόνας το ύψος της οποίας για το έτος 2007 
ανέρχεται σε 30.000 €. Για το λόγο αυτό αναμορφώνε¬ 
ται ο προϋπολογισμός και εγγράφεται ισόποση πίστωση 
στον Κ.Α. 02.006715.03. 

Για κάθε ένα από τα επόμενα έτη θα εγγράφεται 
πίστωση ύψους 60.000 € στον αντίστοιχο Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 21 Μα'ΐου 2007 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
Α. ΝΤΟΒΑΣ 
-♦- 

Αριθμ. 3221 (6) 

Κατάργηση Νομικού Προσώπου με την επωνυμία 
«Σχολική Επιτροπή Πατελαρίου» του Δήμου Πλατανιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 240, 241 και 243 του δη¬ 
μοτικού και κοινοτικού κώδικα (ν. 3463/2006). 


2. Τ ις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 15555/23.7.1991 απόφαση του Νομάρχη 
Χανιών με την οποία συστήθηκε Νομικό Πρόσωπο με 
την επωνυμία «Σχολική Επιτροπή δημοτικών σχολεί¬ 
ων Βρυσών Κυδωνιάς» ΦΕΚ 657 τεύχος Β77.8.1991 και 
τροποποιήθηκε με την υπ’ αριθμ. 22926/2001 απόφαση 
Γ ενικού Γ ραμματέα Περιφέρειας Κρήτης και μετονομά¬ 
σθηκε σε «Σχολική Επιτροπή Πατελαρίου» του Δήμου 
Πλατανιά. 

4. Την υπ’ αριθμ. 81/2007 απόφαση του Δημοτικού 
Συμβουλίου του Δήμου Πλατανιά με την οποία απο¬ 
φασίζετε η κατάργηση του Νομικού Προσώπου με την 
επωνυμία «Σχολική Επιτροπή Πατελαρίου»,λόγω διακο¬ 
πής λειτουργίας του δημοτικού σχολείου Πατελαρίου, 
αποφασίζουμε: 

Καταργούμε το Νομικό Πρόσωπο με την επωνυμία «Σχο¬ 
λική Επιτροπή Πατελαρίου» του Δήμου Πλατανιά, λόγω 
κατάργησης του δημοτικού σχολείου Πατελαρίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 12 Απριλίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 3222 (7) 

Κατάργηση Νομικού Προσώπου με την επωνυμία «Σχο¬ 
λική Επιτροπή δημοτικού σχολείου Ντερέ» του Δή¬ 
μου Πλατανιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 240, 241 και 243 του δη¬ 
μοτικού και κοινοτικού κώδικα (ν. 3463/2006). 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 9790/4.6.1991 απόφαση του Νομάρχη 
Χανίων με την οποία συστήθηκε Νομικό Πρόσωπο με την 
επωνυμία «Σχολική Επιτροπή δημοτικού σχολείου Ντε¬ 
ρέ» του Δήμου Πλατανιά ΦΕΚ 448 τεύχος Β724.6.1991. 

4. Την υπ’ αριθμ. 99/2007 απόφαση του Δημοτικού Συμ¬ 
βουλίου του Δήμου Πλατανιά με την οποία αποφασίζετε 
η κατάργηση του Νομικού Προσώπου με την επωνυμία 
«Σχολική Επιτροπή δημοτικού σχολείου Ντερέ», λόγω 
διακοπής λειτουργίας του δημοτικού σχολείου Ντερέ, 
αποφασίζουμε: 

Καταργούμε το Νομικό Πρόσωπο με την επωνυμία 
«Σχολική Επιτροπή δημοτικού σχολείου Ντερέ» του Δή¬ 
μου Πλατανιά, λόγω κατάργησης του δημοτικού σχο¬ 
λείου Ντερέ. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 12 Απριλίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

Αριθμ. 3223 (8) 

Κατάργηση Νομικού Προσώπου με την επωνυμία «Σχο¬ 
λική Επιτροπή δημοτικού σχολείου - νηπιαγωγείου 
Μοδιού» του Δήμου Πλατανιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Εχοντας υπόψη: 

1. Τις διατάξεις των άρθρων 240, 241 και 243 του δη¬ 
μοτικού και κοινοτικού κώδικα (ν. 3463/2006). 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 8617/7.6.1991 απόφαση του Νομάρχη 
Χανίων με την οποία συστήθηκε Νομικό Πρόσωπο με 
την επωνυμία Σχολική Επιτροπή δημοτικού σχολείου 
- νηπιαγωγείου Μοδίου του Δήμου Πλατανιά ΦΕΚ 490 
τεύχος Β78.7.1991. 

4. Την υπ’ αριθμ. 100/2007 απόφαση του Δημοτικού Συμ¬ 
βουλίου του Δήμου Πλατανιά με την οποία αποφασίζετε 
η κατάργηση του Νομικού Προσώπου με την επωνυμία 
«Σχολική Επιτροπή δημοτικού σχολείου - νηπιαγωγείου 
Μοδίου»,λόγω διακοπής λειτουργίας του δημοτικού σχο¬ 
λείου και νηπιαγωγείου Μοδίου, αποφασίζουμε: 

Καταργούμε το Νομικό Πρόσωπο με την επωνυμία 
«Σχολική Επιτροπή δημοτικού σχολείου - νηπιαγωγείου 
Μοδίου» του Δήμου Πλατανιά, λόγω κατάργησης του 
δημοτικού σχολείου και νηπιαγωγείου Μοδίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 17 Απριλίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθμ. 9889 (9) 

Συγχώνευση Νομικών Προσώπων του Δήμου Νέας 
Κίου και σύσταση νέου Νομικού Προσώπου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (Φ.Ε.Κ. 
107/Τ.Α71997). 

2. Τ ις διατάξεις των αρθρ. 149, 239-242 του Δημοτικού 
και Κοινοτικού Κώδικα (ν. 3463/2006). 

3. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το π.δ. 63/2005 (ΦΕΚ 98 Α'). 

4. Την υπ’ αριθμ. 98/3.1.2007 απόφασή μας «Ανάθεση 
αρμοδιοτήτων και ασκήσεως αυτών κατ’ εντολή μας» 
(Φ.Ε.Κ. 10/τ.Β7ΐ2.1.2007). 

5. Την σε ορθή επανάληψη υπ’ αριθμ. 25/2007 απόφαση 
του Δημοτικού Συμβουλίου Νέας Κίου περί συγχωνεύσε- 
ως των Νομικών Προσώπων του Δήμου και συγκεκριμένα 
της Δημοτικής Φιλαρμονικής - Ωδείου, Δημοτικής Χορω¬ 
δίας, Δημοτικής Βιβλιοθήκης και Πνευματικού Κέντρου 
που συστάθηκαν με τις υπ’ αριθμ. 2304/30.3.1999 (ΦΕΚ 


423/τ.Β720.4.1999), 10911/26.9.1995 (Φ.Ε.Κ. 858/13.10.1995), 
3455/11.4.1997 (Φ.Ε.Κ. 359/τ.Β7ΐ997) και 2305/30.3.1999 (Φ.Ε.Κ. 
423/τ.Β7ΐ999) αποφάσεις μας, αντίστοιχα, όπως αυτές 
ισχύουν και σύμφωνα με τις διατάξεις του άρθρου 203 
του Δημοτικού και Κοινοτικού Κώδικα (π.δ. 410/1995). 

6. Τα λοιπά στοιχεία των σχετικών φακέλων, απο¬ 
φασίζουμε: 

Αρθρο Ιο:Συγχώνευση 

Συγχωνεύονται τα παρακάτω Νομικά Πρόσωπα του 
Δήμου Νέας Κίου Ν. Αργολίδος: 

1. «Δημοτική Φιλαρμονική - Ωδείο Νέας Κίου» που συ- 
στάθηκε με την υπ’ αριθμ. 4/1999 απόφαση του Δημο¬ 
τικού Συμβουλίου Νέας Κίου και εγκρίθηκε με την υπ’ 
αριθμ. 2304/30.3.1999 απόφασή μας, η οποία δημοσιεύ- 
θηκε στο Φ.Ε.Κ. 423/τ.Β720.4.1999. 

2. «Δημοτική Χορωδία Νέας Κίου», που συστάθηκε με 
την υπ’ αριθμ. 69/1995 απόφαση του τότε Κοινοτικού 
Συμβουλίου Νέας Κίου και εγκρίθηκε με την υπ’ αριθμ. 
10911/26.9.1995 απόφαση του Περιφερειακού Διευθυντή 
Ν. Αργολίδας, η οποία δημοσιεύθηκε στο Φ.Ε.Κ. 858/ 
Τ.Β713.10.1995. 

3. «Δημοτική Βιβλιοθήκη Νέας Κίου», που συστάθηκε 
με την υπ’ αριθμ. 24/1997 απόφαση του τότε Κοινοτικού 
Συμβουλίου Νέας Κίου και εγκρίθηκε με την υπ’ αριθμ. 
3455/11.4.1997 απόφαση του Περιφερειακού Διευθυντή 
Ν. Αργολίδας, η οποία δημοσιεύθηκε στο Φ.Ε.Κ. 354/ 
τ.Β72.5.1997. 

4. «Δημοτικό Πνευματικό Κέντρο Δήμου Νέας Κίου», 
που συστάθηκε με την υπ’ αριθμ. 5/1999 απόφαση του 
Δημοτικού Συμβουλίου Νέας Κίου και εγκρίθηκε με την 
υπ’ αριθμ. 2305/30.3.1999 απόφασή μας, η οποία δημο¬ 
σιεύθηκε στο Φ.Ε.Κ. 423/τ.Β720.4.1999. 

Άρθρο 2ο: Σύσταση 

Συνίσταται στο Δήμο Νέας Κίου Ν. Αργολίδας Νο¬ 
μικό Πρόσωπο με την επωνυμία «Πνευματικό Κέντρο 
Νέας Κίου» το οποίο διέπεται από τις διατάξεις των 
άρθρων 239 κ.ε. του Δημοτικού και Κοινοτικού Κώδικα 
(ν. 3463/2006). 

Άρθρο 3ο Σκοπός 

Σκοπός του Νομικού Προσώπου είναι: 

1. Η ανάπτυξη κάθε μορφής και εν γένει πολιτιστικής 
δραστηριότητας, που θα αποβλέπει στην πολιτιστική 
αναβάθμιση της Νέας Κίου, σύμφωνα με τις δημοκρα¬ 
τικές και πολιτιστικές αξίες. 

2. Η διάσωση και ανάδειξη της πολιτιστικής μας κλη¬ 
ρονομιάς και της ελληνικής λαϊκής παράδοσης, σε συν¬ 
δυασμό με όλα τα νεώτερα πολιτιστικά ρεύματα. 

3. Η πνευματική ανύψωση, η κοινωνική πολιτιστική 
διαπαιδαγώγηση και η ψυχαγωγία των πολιτών και η 
σύσφιξη φιλικών δεσμών και δεσμών αλληλεγγύης με¬ 
ταξύ των πολιτών. 

4. Η προβολή, μελέτη και εκτέλεση παντός πνευμα¬ 
τικού και πολιτιστικού προγράμματος και δραστηρι¬ 
ότητας, που μπορεί να συμβάλλει στην πολιτιστική 
ανάπτυξη. 

5. Η διατήρηση και διάσωση των θεμελιωδών πολιτι¬ 
στικών και πνευματικών αξιών. 

Άρθρο 4ο Δραστηριότητες - Τμήματα 

α) Για την υλοποίηση των παραπάνω σκοπών, το Νο¬ 
μικό Πρόσωπο θα αναπτύξει το διάλογο, την ενημέρωση 
των κατοίκων σε τοπικά και ευρύτερα θέματα και θα 

δημιουργήσει τις προϋποθέσεις για ενεργό συμμετοχή 
των πολιτών, χρησιμοποιώντας κάθε πρόσφορο μέσο. 

β) Ενδεικτικά οι μορφές της δραστηριότητας του Νο¬ 
μικού Προσώπου είναι: 

1. Η διοργάνωση διαλέξεων, συζητήσεων, συνεδρίων 
και ημερίδων. 

2. Η ανάπτυξη και ενίσχυση δραστηριοτήτων για την 
προβολή και διάδοση του Θεάτρου και του Κινηματο¬ 
γράφου. 

3. Η ανάπτυξη και ενίσχυση δραστηριοτήτων για την 
προβολή και διάδοση της μουσικής. 

4. Η ανάπτυξη και ενίσχυση δραστηριοτήτων για τη 
διάδοση του χορού, ελληνικών παραδοσιακών χορών 
και άλλων πιο σύγχρονων. 

5. Η ανάπτυξη και ενίσχυση δραστηριοτήτων για τη δι¬ 
άδοση των καλών τεχνών (ζωγραφική, γλυπτική κ.λπ.). 

6. Η ανάπτυξη και ενίσχυση δραστηριοτήτων για την 
προβολή και διάδοση του βιβλίου. 

7. Η προβολή των Κιανών λογίων, καλλιτεχνών κ.λπ. 
μέσω του έργου τους. 

8. Η διοργάνωση κάθε εκδήλωσης που θα προωθεί 
τους σκοπούς του Νομικού Προσώπου. 

γ) Για την επίτευξη των επιδιώξεών του το Νομικό 
Πρόσωπο θα έχει τα παρακάτω τμήματα: 

1. Τμήμα Βιβλιοθήκης (Δημοτική Βιβλιοθήκη Νέας 
Κίου). 

2. Τμήμα Χορωδίας (Δημοτική Χορωδία Νέας Κίου). 

3. Τμήμα Ωδείου (Δημοτικό Ωδείο Νέας Κίου). 

4. Τμήμα Φιλαρμονικής (Δημοτική Φιλαρμονική Νέας 
Κίου). 

5. Τμήμα Θεάτρου (Δημοτικό Θέατρο Νέας Κίου). 

6. Τμήμα Κινηματογράφου (Δημοτική Κινηματογραφική 
Λέσχη Νέας Κίου). 

7. Τ μήμα Καλών Τ εχνών. 

8. Τμήμα πνευματικής και πολιτιστικής κίνησης. 

9. Τ μήμα εκδόσεων. 

10. Τ μήμα εκδηλώσεων. 

Αρθρο 5ο Πόροι 

α) Πόροι του Νομικού Προσώπου είναι: 

1. Η επιχορήγηση του Δήμου Νέας Κίου. 

2. Εισφορές, δωρεές, κληρονομιές και κληροδοσίες 
από φυσικά ή νομικά πρόσωπα. 

3. Εισπράξεις από το αντίτιμο των υπηρεσιών που 
παρέχονται από το Νομικό Πρόσωπο. 

4. Έσοδα από την περιουσία του. 

5. Επιχορήγηση του Κράτους. 

6. Επιχορηγήσεις από την Ευρωπαϊκή Ένωση και την 
υλοποίηση ανάλογων ευρωπαϊκών προγραμμάτων. 

β) Στο Νομικό Πρόσωπο περιέχονται όλα τα περιουσι¬ 
ακά στοιχεία των παραπάνω συγχωνευομένων νομικών 
προσώπων. 

Άρθρο 6ο Διοίκηση 

Το Νομικό Πρόσωπο διοικείται από ενδεκαμελές (11με- 
λές) Διοικητικό Συμβούλιο, τα μέλη του οποίου, μαζί με 
τους αναπληρωτές τους, ορίζονται από το Δημοτικό Συμ¬ 
βούλιο. Μέλη του Δ.Σ. μπορεί να ορισθούν ο Δήμαρχος, 
δημοτικοί σύμβουλοι, δημότες ή κάτοικοι του Δήμου που 
είναι χρήστες των υπηρεσιών του Νομικού Προσώπου ή 
που έχουν ανάλογη επαγγελματική και κοινωνική δρά¬ 
ση, ή ειδικές γνώσεις, σχετικές με το σκοπό του Νομι¬ 
κού Προσώπου. Σε περίπτωση που το Νομικό Πρόσωπο 


απασχολεί περισσότερους από δέκα (10) εργαζομένους, 
συμμετέχει στο Δ.Σ. ένας εκπρόσωπός τους, που προτεί- 
νεται από τη Γ ενική Συνέλευση των τακτικών υπαλλήλων 
εντός προθεσμίας δεκαπέντε (15) ημερών από τότε που 
θα αποσταλεί η σχετική πρόσκληση. Δύο (2) τουλάχιστον 
από τα μέλη του Δ.Σ. ορίζονται από τη μειοψηφία του 
δημοτικού συμβουλίου. Σε περίπτωση που η μειοψηφία 
δεν ορίσει συμβούλους ή εκείνοι που έχουν οριστεί παραι¬ 
τηθούν, χωρίς να αντικατασταθούν, μετέχουν σύμβουλοι 
της πλειοψηφίας. Μετά τον ορισμό των μελών το δημοτικό 
συμβούλιο εκλέγει από τα μέλη αυτά τον Πρόεδρο και τον 
Αντιπρόεδρο του Διοικητικού Συμβουλίου. Στην περίπτω¬ 
ση που τα μέλη του Δ.Σ. έχει ορισθεί ο Δήμαρχος, αυτός 
αυτοδικαίως καθίσταται και Πρόεδρός του. 

Η θητεία των μελών του Διοικητικού Συμβουλίου του 
Νομικού Προσώπου ορίζεται με την απόφαση του δημο¬ 
τικού συμβουλίου. Λήγει πάντοτε με την εγκατάσταση 
του νέου Διοικητικού Συμβουλίου. Τα μέλη του Διοικη¬ 
τικού Συμβουλίου μπορούν να αντικατασταθούν κατά 
τη διάρκεια της θητείας τους, με απόφαση δημοτικού 
συμβουλίου για σοβαρό λόγο που ανάγεται στην άσκη¬ 
ση των καθηκόντων τους. 

Τον Πρόεδρο του Διοικητικού Συμβουλίου σε περί¬ 
πτωση απουσίας και κωλύματος αναπληρώνει ο Αντι¬ 
πρόεδρος. 

Αρθρο 7ο Εσωτερικός Κανονισμός 

Τα ζητήματα λειτουργίας του Νομικού Προσώπου 
ορίζονται με εσωτερικό κανονισμό λειτουργίας που 
εγκρίνεται από το Δημοτικό Συμβούλιο. 

Άρθρο 8ο Εκπροσώπηση 

Το Νομικό Πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρό του και όταν αυτός 
κωλύεται από τον Αντιπρόεδρό του. 

Αρθρο 9ο Δαπάνη 

Από τις διατάξεις της απόφασης αυτής προκαλείται 
δαπάνη σε βάρος του ΚΑ 00-6731.004 του προϋπολογι¬ 
σμού του Δήμου της τάξης των 12.000,00 ευρώ για το 
τρέχον έτος και τα επόμενα πέντε έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 15 Μαΐου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΓΕΩΡΓΙΟΣ ΠΑΠΑΓΕΩΡΓΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο Φ.Ε.Κ. 1763/τ.Β730.11.2004, στο οποίο δημοσιεύθηκε 
η υπ’ αριθμ. 57318/26.10.2004 απόφαση Γ ενικού Γ ραμμα¬ 
τέα Περιφέρειας Αττικής περί τροποποίησης του Ορ¬ 
γανισμού Εσωτερικής Υπηρεσίας του Δήμου Ψυχικού, 
διορθώνεται ως εξής: 

Α) Στα σημεία που αναφέρεται ο Δήμος από το εσφαλ¬ 
μένο: Δήμος Ν. Ψυχικού, στο ορθό: Δήμος Ψυχικού. 

Β) Στο αποφατικό μέρος της απόφασης που αναφέρε- 
ται η απόφαση Δημοτικού Συμβουλίου από το εσφαλ¬ 
μένο: 10/2004 στο ορθό: 18/2004. 



(Από την Περιφέρεια Αττικής) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

